কেমন কাটল পরিণীতির করবা চৌথ?

কলকাতা: করবা চৌথের (Karwa Chauth 2025) বিশেষ উদযাপনে প্রিয়াঙ্কা চোপড়া, শিল্পা শেঠ্ঠী থেকে শুরু করে পরিণীতি চোপড়ারা (Parineeti Chopra)। স্বামী মঙ্গল কামনায় পরি এই দিনটা রাঘব চাড্ডার (Raghav Chadha) সঙ্গে পালন করলেন বিশেষভাবে ৷ সোশাল মিডিয়ায় সেই ছবি আসতেই মুগ্ধ অনুরাগীরাও ৷ অন্যদিকে এই বছর শ্বশুরবাড়ি আমেরিকাতে করবা চৌথ ব্রত পালন করেছেন দেশী গার্ল প্রিয়াঙ্কা ৷ অনুরাগীদের সঙ্গে শেয়ার করেছেন সেই মুহূর্তের নানা ছবি ৷

পরিণীতি চোপড়া ও রাঘব চাড্ডা কিছুদিন আগেই তাঁদের জীবনে নতুন সদস্যের আগমনের কথা ঘোষণা করেছেন ৷ এরমধ্যেই পরি রাঘবের জন্য উপবাস রাখেন ৷ সেই ছবি ক্যাপশনে শেয়ার করে তিনি লেখেন, “আমার চাঁদ, আমার ভালোবাসা ৷ সকলকে করবা চৌথের শুভেচ্ছা ৷”

গোলাপি সালোয়ার কামিজে পরিবারের সবার সঙ্গে করবা চৌথ পালন করলেন পরিণীতি চোপড়া। পরলেন মেহেন্দিও। আর সবসময়েই তাঁর সঙ্গে রইলেন রাঘব। সোশ্যাল মিডিয়ায় একগুচ্ছ করবা চৌথের ছবি শেয়ার করে নিয়েছেন রাঘব আর পরিণীতি। কিন্তু প্রেম নয়, সেই ছবিতে যেন তাঁদের মধ্যে ধরা পড়ছে নিখাদ বন্ধুত্ব।